Viki & Ria Mahu Buka Butik Pakai Dalam Wanita Di Kampung Honi Dalam Trailer VIK2RIA SECRET
Sebuah filem arahan A. R. Badul, Vik2Ria Secret akan ditayangkan di pawagam pada 15 Jun ini.  Filem komedi ini mengisahkan Viki yang pergi ke Kampung Honi tetapi menghadapi perjalanan yang penuh dengan syak wasangka. Dia bertemu dengan Ria dan mereka menjadi kawan rapat sehinggalah mereka membuka butik pakaian dalam bernama Vik2Ria Secret. TOK KK, ketua kampung dan Cross Dresser sedang rancak mahu bertanding untuk wakil tempatan (YB) dan seteru mereka ialah Zamri. Peluang cerah muncul buat Zamri dengan kehadiran Viki dan pembukaan butik tersebut. Pelbagai kontroversi menyebabkan Tok KK bertindak tidak rasional dan menimbulkan kemarahan Viki yang kurang senang kenapa dia dan butiknya menjadi sasaran Tok KK, kononnya tindakan mereka mempunyai agenda yang merosakkan akhlak penduduk kampung. Filem terbitan Sheunik Sdn Bhd ini dibintangi pelakon seperti Annie Arifin, Ropie Cecupak, A.R. Badul, Man Raja Lawak, Farez Adnan, Fiza Halim, Wan Gegau, Keena Mentor dan ramai lagi. 